
Konkurso sąlygų 4 priedas

UKMERGĖS KALĖDINĖS EGLUTĖS IR MIESTO VIEŠŲJŲ ERDVIŲ PUOŠYBOS IDĖJOS IR JOS ĮGYVENDINIMO PASLAUGŲ PIRKIMO
TECHNINĖ SPECIFIKACIJA

Pirkimo objektas – Ukmergės miesto kalėdinės eglutės ir miesto viešųjų erdvių puošybos 2025 m. idėja ir jos įgyvendinimas.
Perkamos idėjos tema –“Laikas Kalėdoms“
1.  Puošiamos  šios vietos:
1) Karkasinė eglė, priešais buvusius Švč. trejybės parapijos namus (Kauno g.3);
2) Ukmergės piliakalnis;
3) Ukmergės kultūros centro balkonas ir fasadas 
4) Pilies parkas
5) Kęstučio a. (įtraukiant savivaldybės pastatą ir Ukmergės kraštotyros muziejaus prieigas) 
6) Aikštė prie paminklo „Vilkmergė“;
7) Pėsčiųjų takas Šventosios upės parke (Mirabelių takas); 
8) Pėsčiųjų takas prie  Šventosios upės (Podolės Kameneco takas);
9) Vienuolyno gatvė;
10) Kauno gatvės atkarpa nuo Vienuolyno g iki A.Smetonos g.;
11) Vytauto gatvės atkarpa nuo Vilniaus g. iki Basanavičiaus g.;
12) Utenos gatvės atkarpa nuo Vytauto gatvės iki Ukmergės piliakalnio; 
13) Tiltas per Šventosios upę (Vilniaus g.);
14) Skveras prie parduotuvės IKI (Vilniaus ir Antakalnio gatvių sankryža);
15)Prie miniatiūrų parko esančio stendo (maža eglutė)
16) Skveras prie laikrodžio (Vytauto ir Vilniaus g. sankryža).
Viešosios erdvės puošiamos- šviesos efektais, šviestuvais, šviečiančiomis girliandomis ar figūromis. Vyraujanti spalva- šilta.

2. Tiekėjas privalo pateikti kalėdinės eglės ir kitų miesto erdvių puošybos idėjos aprašymą, vizualizaciją, techninius parametrus ir paslaugos suteikimo kainą, į kurią būtų įtraukti visi mokesčiai ir išlaidos. 

3. Paslaugų suteikimo laikas:
1) papuošimas iki 2025m. gruodžio 5 d.; 
2) kalėdinės eglės įžiebimas planuojamas 2025 m. gruodžio 6 d. 17 val.;
3) papuošimo dekoracijų priežiūra ir aptarnavimas – 2025 m. gruodžio 6 d. – 2026 m. sausio 6 d.;
4) nupuošimo laikas – nuo 2026 m. sausio 6 d., bet ne vėliau kaip iki 2026 m. sausio 12 d.

4. Kalėdinės puošybos idėją siūlo tiekėjas. Visi papuošimai turi būti tinkantys siūlomai perkamos idėjos temai “Laikas Kalėdoms“ (dekoracijos tūrėtų atspindėti einantį laiką, laiko tėkmę, naudojami įvairūs laikrodžių motyvai, jų mechanizmai, sraigteliai, rodyklės ir pan.) Papuošimai, tinkantys kalėdiniam laikotarpiui, derantys tarpusavyje, savo stiliumi tinkantys puošti vieno seniausių Lietuvos miestų - Ukmergės senamiestį, jo piliakalnį.
Eglė ir piliakalnis turi būti pagrindiniai akcentai su gausesne šviesa, įspūdingesni nei gatvių apšvietimo stulpų dekoracijos. Eglės apšvietimas - šilti gelsvi, oranžiniai atspalviai. Pati eglė gali būti tarsi laikrodžio bokštas, su sraigtelių ir kitais laikrodžių motyvais, arba klasikiniu stiliumi papuošta eglutė (Pasiūlyti ir interaktyvų dekorą aplink eglę).
Kultūros centro, rajono savivaldybės, kraštotyros muziejaus langų rėmus papuošti šviečiančiomis girliandomis, suskirstant langą į 4  dalis) 
Parko papuošimas turi matytis nuo Vienuolyno alėjos. Papuošimą pritaikyti stilistiškai prie parke esančių skėčių)
Skvere papuošti laikrodį.
Prie įėjimo į miniatiūrų parką pastatyti laisvos formos mažą eglutę.

5. Idėjos projekto pasiūlyme turi būti pateikta:
1) aiškinamasis raštas, kuriame būtų išaiškinta idėjos tema, siūlomi puošybos įgyvendinimo sprendimai, puošybos elementai, jų kiekiai ir techniniai aprašymai, apšvietimo sprendiniai naudojama įranga ir medžiagos, kiti idėją apibūdinantys klausimai;
2) Kalėdinės eglutės eskizai, pateikiami elektroninėmis priemonėmis (pvz. jpg, pdf ar pan. formatu) iliustruojantys vaizdą tamsiu ir šviesiu paros metu;  
3) kitų puošiamų objektų eskizai – tamsiu paros metu;
4) visi pateikiami eskizai turi realiu masteliu atspindėti puošiamų objektų ir puošybos elementų proporcijas, apšvietimui naudojamas spalvas ir ryškumą.

6. Paslaugos tiekėjas privalo:
1) turėti visus pajungimo kabelius, laidus, įrangą ir įrankius pasijungti prie elektros tinklo;
2) pasirūpinti transporto, bokštelio ar keltuvo poreikiu;
3) kvalifikuotą techninį personalą; 
4) pasirašius sutartį per 5 darbo dienas pateikti Paslaugos suteikimo sąmatą;
5) pasirašant paslaugų suteikimo perdavimo-priėmimo aktą, turi būti pateikti dokumentai patvirtinantys siūlomos įrangos tinkamumą naudoti lauko sąlygomis ir atitikimą ne mažesnei kaip IP44 apsaugos klasei.

7. Į pasiūlymo kainą turi būti įskaičiuota:
1) visi paslaugos tiekėjo privalomi mokesčiai;
2) išlaidos susijusios su tiekėjo atvykimu, išvykimu, įrangos transportavimu, sumontavimu, išmontavimu, aptarnavimu, techninio personalo apmokėjimu, techninės įrangos, bokštelio ar keltuvo nuoma ir pan.

8. Paslaugos teikimo periodu sugedę ar neveikiantys puošybos elementai privalo būti nedelsiant (ne vėliau kaip per 1 dieną) suremontuojami ar pakeisti kokybiškais analogais.
______________________

